HU Az Európai Unió Hivatalos Lapja L 316/17

A BIZOTTSÁG HATÁROZATA

(2010. december 1.)

az állategészségüggyel és élő állatokkal kapcsolatos területen működő egyes európai uniós referencialaboratóriumok működéséhez nyújtott, 2011. évi uniós pénzügyi támogatásról

(az értesítés a C(2010) 8344. számú dokumentummal történt)

(Csak az angol, a dán, a francia, a német, a spanyol és a svéd nyelvű szöveg hiteles)

(2010/735/EU)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 3. cikke (1) bekezdésére,

tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (2) és különösen annak 32. cikke (7) bekezdésére,

mivel:

(1) A 2009/470/EK határozat 31. cikkének (1) bekezdése alapján az állategészségüggyel és az élő állatokkal kapcsolatos területen működő európai uniós referencialaboratóriumok uniós támogatásban részesülhetnek.

(2) A közösségi pénzügyi támogatásnak az állati takarmányokkal, az élelmiszerekkel és az állat-egészségügyi ágazattal foglalkozó közösségi referencialaboratóriumoknak történő odaítélési módozatainak megállapításáról szóló, 2006. november 28-i 1754/2006/EK bizottsági rendelet (3) előírja, hogy az uniós pénzügyi támogatás abban az esetben nyújtandó, ha a jóváhagyott munkaprogramokat hatékonyan végrehajtják, és a kedvezményezettek bizonyos határidőkön belül minden szükséges információt benyújtanak.

(3) Az 1754/2006/EK rendelet 2. cikkével összhangban a Bizottság és az európai uniós referencialaboratóriumok kapcsolatát partnerségi egyezmény szabályozza, amelyet több évre szóló munkaprogram kísér.

(4) A Bizottság értékelte az európai uniós referencialaboratóriumok által a 2011. évre benyújtott munkaprogramokat és az ezekhez kapcsolódó költségvetési becsléseket.

(5) Ennek megfelelően a következő jogi aktusokban megállapított funkciók és feladatok teljesítésére kijelölt európai uniós referencialaboratóriumok számára kell uniós pénzügyi támogatást nyújtani: — a Tanács 92/35/EGK irányelve (1992. április 29.) az afrikai lópestis elleni küzdelemre irányuló ellenőrzési szabályok és intézkedések meghatározásáról (4), — a Tanács 92/66/EGK irányelve (1992. július 14.) a Newcastle-betegség (baromfipestis) elleni védekezésre irányuló közösségi intézkedések bevezetéséről (5), — a Tanács 92/119/EGK irányelve (1992. december 17.) az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről (6), — a Tanács 93/53/EGK irányelve (1993. június 24.) az egyes halbetegségek elleni védekezés céljából közösségi minimumintézkedések bevezetéséről (7), — a Tanács 95/70/EK irányelve (1995. december 22.) a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről (8), — a Tanács 2000/258/EK határozata (2000. március 20.) a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről (9), — a Tanács 2000/75/EK irányelve (2000. november 20.) a kéknyelv betegség elleni védekezésre és felszámolására vonatkozó külön rendelkezések megállapításáról (10), — a Tanács 2001/89/EK irányelve (2001. október 23.) a klasszikus sertéspestis elleni védekezésre irányuló közösségi intézkedésekről (11), — a Tanács 2002/60/EK irányelve (2002. június 27.) az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EK irányelv módosításáról (12), — a Tanács 2003/85/EK irányelve (2003. szeptember 29.) a ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv és a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról (13), — A Tanács 96/463/EK határozata (1996. július 23.) a szarvasmarhafélék fajtatiszta tenyészállataira vonatkozó vizsgálati módszerek és eredmények értékelésének egységesítéséért felelős referenciatestület kijelöléséről (14), — a brucellózis tekintetében a 882/2004/EK rendelet, — a Tanács 2005/94/EK irányelve (2005. december 20.) a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (15), — a Tanács 2006/88/EK irányelve (2006. október 24.) a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről (16), — a Bizottság 180/2008/EK rendelete (2008. február 28.) a lófélék afrikai lópestisen kívüli betegségeit vizsgáló közösségi referencialaboratóriumról és a 882/2004/EK európai parlamenti és tanácsi rendelet VII. mellékletének módosításáról (17), — a Bizottság 737/2008/EK rendelete (2008. július 28.) a rákfélék betegségeit, a veszettséget és a szarvasmarha-tuberkulózist vizsgáló közösségi referencialaboratóriumok kijelöléséről, a veszettséget és a szarvasmarha-tuberkulózist vizsgáló közösségi referencialaboratóriumok számára további kötelezettségek és feladatok meghatározásáról, valamint a 882/2004/EK európai parlamenti és tanácsi rendelet VII. mellékletének módosításáról (18),

(6) Az európai uniós referencialaboratóriumok munkaértekezleteinek lefolytatásához és szervezéséhez nyújtott pénzügyi támogatásnak szintén meg kell felelnie az 1754/2006/EK rendeletben meghatározott támogathatósági szabályoknak.

(7) Az 1754/2006/EK rendelet meghatározza az európai uniós referencialaboratóriumok által szervezett munkaértekezletek támogathatósági szabályait. Arról is rendelkezik, hogy a pénzügyi támogatás munkaértekezletenként 32 résztvevőre korlátozódik. Az 1754/2006/EK rendelet 13. cikkének (3) bekezdésével összhangban biztosítani kell az ettől a korlátozástól való eltérés lehetőségét azon néhány európai uniós referencialaboratórium számára, amelyek esetében több mint 32 személy részvételének támogatására van szükség annak biztosítására, hogy a munkaértekezletek a lehető legeredményesebbek legyenek. A korlátozás alól mentesülhet az a közösségi referencialaboratórium, amely vállalja, hogy felelőse és irányítója lesz egy másik európai uniós referencialaboratóriummal közös munkaértekezlet megszervezésének.

(8) A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (19) 3. cikke (2) bekezdésének a) pontja, valamint 13. cikke szerint az állatbetegségek felszámolását és ellenőrzését célzó programokat (állat-egészségügyi intézkedések) az Európai Mezőgazdasági Garanciaalapból (EMGA) kell finanszírozni. Ezenkívül a fent említett rendelet 13. cikkének második bekezdése megállapítja, hogy azokat az adminisztratív és személyzettel kapcsolatos kiadásokat, amelyek a 2009/470/EGK határozat hatálya alá tartozó intézkedések és programok terén merülnek fel a tagállamok és az EMGA-támogatásból részesülő kedvezményezettek számára, megfelelően indokolt, kivételes esetekben az EMGA téríti meg. Pénzügyi ellenőrzés céljából az 1290/2005/EK rendelet 9., 36. és 37. cikkét kell alkalmazni.

(9) Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az afrikai lópestist illetően az Unió pénzügyi támogatást nyújt a Laboratorio Central de Sanidad Animal de Algete számára (Algete [Madrid], Spanyolország) a 92/35/EGK irányelv III. mellékletében említett funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratórium számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 105 000 EUR.

2. cikk

A Newcastle-betegséget illetően az Unió pénzügyi támogatást nyújt a Veterinary Laboratories Agency (VLA, korábban: Central Veterinary Laboratory, CVL) számára (New Haw, Weybridge, Egyesült Királyság) a 92/66/EGK irányelv V. mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratórium számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 90 850 EUR, amelyből legfeljebb 850 EUR különíthető el a Newcastle-betegséggel foglalkozó szűk körű szakmai munkaértekezlet szervezésére.

3. cikk

A sertések hólyagos betegségét illetően az Unió pénzügyi támogatást nyújt az AFRC Institute for Animal Health, Pirbright Laboratory (Pirbright, Egyesült Királyság) számára a 92/119/EGK irányelv III. mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratórium számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 130 000 EUR.

4. cikk

A halbetegségeket illetően az Unió pénzügyi támogatást nyújt a Technical University of Denmark, National Veterinary Institute, Department of Poultry, Fish and Fur Animals (Aarhus, Dánia) számára a 2006/88/EK irányelv VI. mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratórium számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 318 000 EUR, amelyből legfeljebb 40 000 EUR különíthető el halbetegségekkel foglalkozó szakmai munkaértekezlet szervezésére.

5. cikk

A kéthéjú kagylókat érintő betegségek esetében az Unió pénzügyi támogatást nyújt az IFREMER (La Tremblade, Franciaország) számára a 2006/88/EK irányelv VI. mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint az intézet számára a munkaprogram végrehajtása során felmerülő, támogatható költségek 100 %-át fedezi, és a 2011. január 1-jétőldecember 31-ig terjedő időszakra legfeljebb 130 000 EUR lehet.

6. cikk

A kéknyelvbetegséget illetően az Unió pénzügyi támogatást nyújt az AFRC Institute for Animal Health, Pirbright Laboratory (Pirbright, Egyesült Királyság) számára a 2000/75/EK irányelv II. mellékletének B. részében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratórium számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 300 000 EUR.

7. cikk

A klasszikus sertéspestist illetően az Unió pénzügyi támogatást nyújt az Institut für Virologie der Tierärztlichen Hochschule Hannover (Hannover, Németország) számára a 2001/89/EK irányelv IV. mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint az intézet számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 340 000 EUR, amelyből legfeljebb 49 000 EUR különíthető el klasszikus sertéspestissel kapcsolatos szakmai munkaértekezlet szervezésére.

8. cikk

Az afrikai sertéspestist illetően az Unió pénzügyi támogatást nyújt a Centro de Investigación en Sanidad Animal (Valdeolmos, Madrid, Spanyolország) számára a 2002/60/EK irányelv V. mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a kutatóközpont számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 200 000 EUR, amelyből legfeljebb 40 000 EUR különíthető el afrikai sertéspestissel foglalkozó szakmai munkaértekezlet szervezésére.

9. cikk

A száj- és körömfájást illetően az Unió pénzügyi támogatást nyújt a Biotechnology and Biological Sciences Research Council (BBSRC) által finanszírozott Institute for Animal Health, Pirbright Laboratory (Pirbright, Egyesült Királyság) számára a 2003/85/EK irányelv XVI. mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratórium számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 360 000 EUR.

10. cikk

A szarvasmarhafélék fajtatiszta tenyészállataira vonatkozó vizsgálati módszerek és az eredményértékelés egységesítését célzó együttműködést illetően az Unió pénzügyi támogatást nyújt az INTERBULL Centre, Department of Animal Breeding and Genetics, Swedish University of Agricultural Sciences (Uppsala, Svédország) számára a 96/463/EK határozat II. mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a központ számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 150 000 EUR.

11. cikk

A brucellózist illetően az Unió pénzügyi támogatást nyújt az ANSES (korábban: AFSSA) – Laboratoire d’études et de recherches en pathologie animale et zoonoses (Maisons-Alfort, Franciaország) – számára a 882/2004/EK rendelet 32. cikkének (2) bekezdésében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratóriumnak a munkaprogram végrehajtása során felmerülő támogatható költségeinek 100 %-át fedezi, és maximális összege a 2011. január 1-jétőldecember 31-ig terjedő időszakra 275 000 EUR, amelyből legfeljebb 25 000 EUR különíthető el brucellózissal foglalkozó szakmai munkaértekezlet szervezésére.

12. cikk

A madárinfluenzát illetően az Unió pénzügyi támogatást nyújt a Veterinary Laboratories Agency (VLA, korábban: CVL) (New Haw, Weybridge, Egyesült Királyság) számára a 2005/94/EK irányelv VII. mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratórium számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 385 850 EUR, amelyből legfeljebb 850 EUR különíthető el madárinfluenzával foglalkozó szűk körű szakmai munkaértekezlet szervezésére.

13. cikk

A rákfélék betegségeit illetően az Unió pénzügyi támogatást nyújt a Centre for Environment, Fisheries & Aquaculture Science (Cefas), Weymouth Laboratory (Egyesült Királyság) számára a 2006/88/EK irányelv VI. mellékletének I. részében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratórium számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra legfeljebb 150 000 EUR, amelyből legfeljebb 40 000 EUR különíthető el rákfélék betegségeivel foglalkozó szakmai munkaértekezlet szervezésére.

14. cikk

A lófélék afrikai lópestistől eltérő betegségeit illetően az Unió pénzügyi támogatást nyújt az ANSES (korábban: AFSSA), Laboratoire d’études et de recherches en pathologie animale et zoonoses/Laboratoire d’études et de recherche en pathologie equine (Franciaország) számára a 180/2008/EK rendelet mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratórium számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 540 000 EUR, amelyből legfeljebb 40 000 EUR különíthető el lófélék betegségeivel foglalkozó szakmai munkaértekezlet szervezésére.

15. cikk

A veszettséget illetően az Unió pénzügyi támogatást nyújt az ANSES (korábban: AFSSA), Laboratoire d’études sur la rage et la pathologie des animaux sauvages (Nancy, Franciaország) számára a 737/2008/EK rendelet I. mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratórium számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 275 000 EUR, amelyből legfeljebb 25 000 EUR különíthető el veszettséggel foglalkozó szakmai munkaértekezlet szervezésére.

16. cikk

A tuberkulózist illetően az Unió pénzügyi támogatást nyújt a Laboratorio de Vigilancia Veterinaria (VISAVET), Facultad de Veterinaria, Universidad Complutense de Madrid (Madrid, Spanyolország) számára a 737/2008/EK rendelet II. mellékletében meghatározott funkciók és feladatok teljesítésére.

Az uniós pénzügyi támogatás az 1754/2006/EK rendeletben előírtak szerint a laboratórium számára a munkaprogram végrehajtása során felmerülő, támogatható költségek 100 %-át fedezi, és maximális összege a 2011. január 1-jétőldecember 31-ig terjedő időszakra 245 000 EUR, amelyből legfeljebb 30 000 EUR különíthető el tuberkulózissal foglalkozó szakmai munkaértekezlet szervezésére.

17. cikk

E határozat címzettjei:

— Az afrikai lópestist illetően: Laboratorio Central de Sanidad Animal, Ministerio de Agricultura, Pesca y Alimentación, Ctra. De Algete km. 8, Valdeolmos, 28110, Algete (Madrid), Spanyolország,

— A Newcastle-betegséget illetően: Veterinary Laboratories Agency, Weybridge, New Haw, Addelstone Surrey KT15 3NB Egyesült Királyság,

— A sertések hólyagos betegségét illetően: AFRC Institute for Animal Health, Pirbright Laboratory, Pirbright, Woking, Surrey GU24 ONF, Egyesült Királyság,

— A halbetegségeket illetően: Technical University of Denmark, National Veterinary Institute, Department of Poultry, Fish and Fur Animals, Hangøvej 2, 8200-Århus, Dánia,

— A kéthéjú kagylókat érintő betegségeket illetően: IFREMER, B.P. 133 17390 La Tremblade, Franciaország,

— A kéknyelvbetegséget illetően: AFRC Institute for Animal Health, Pirbright Laboratory, Pirbright, Woking, Surrey GU24 ONF, Egyesült Királyság,

— A klasszikus sertéspestist illetően: Institut für Virologie der Tierärztlichen Hochschule, Bischofscholer Damm 15 D-3000, Hannover, Németország,

— Az afrikai sertéspestist illetően: Centro de Investigación en Sanidad Animal, Ctra. De Algete a El Casar, Valdeolmos 28130, Madrid, Spanyolország,

— A ragadós száj- és körömfájást illetően: AFRC Institute for Animal Health, Pirbright Laboratory, Pirbright, Woking, Surrey GU24 ONF, Egyesült Királyság,

— INTERBULL Centre, Department of Animal Breeding and Genetics SLU, Swedish University of Agricultural Sciences, Box: 7023; S-750 07 Uppsala, Svédország,

— A brucellózist illetően: ANSES, Laboratoire d’études et de recherches en pathologie animale et zoonoses, 23 avenue du Général de Gaulle 94 706 Maisons-Alfort, Cedex Franciaország,

— A madárinfluenzát illetően: Veterinary Laboratories Agency, Weybridge, New Haw, Addelstone Surrey KT15 3NB Egyesült Királyság,

— A rákfélék betegségeit illetően: Centre for Environment, Fisheries & Aquaculture Science (Cefas), Weymouth Laboratory, The Nothe, Barrack Road, Weymouth, Dorset DT4 8UB, Egyesült Királyság,

— A lófélék betegségeit illetően: ANSES, Laboratoire d’études et de recherches en pathologie animale et zoonoses, 23 avenue du Général de Gaulle 94 706 Maisons-Alfort, Cedex Franciaország,

— A veszettséget illetően: ANSES, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, F-54220 Malzéville, Franciaország,

— A tuberkulózist illetően: VISAVET – Laboratorio de vigilancia veterinaria, Facultad de Veterinaria, Universidad Complutense de Madrid, Avda. Puerta de Hierro, s/n. Ciudad Universitaria, 28040. Madrid, Spanyolország.

Kelt Brüsszelben, 2010. december 1-jén. a Bizottság részéről John DALLI a Bizottság tagja

(1) HL L 155., 2009.6.18., 30. o.

(2) HL L 165., 2004.4.30., 1. o.

(3) HL L 331., 2006.11.29., 8. o.

(4) HL L 157., 1992.6.10., 19. o.

(5) HL L 260., 1992.9.5., 1. o.

(6) HL L 62., 1993.3.15., 69. o.

(7) HL L 175., 1993.7.19., 23. o.

(8) HL L 332., 1995.12.30., 33. o.

(9) HL L 79., 2000.3.30., 40. o.

(10) HL L 327., 2000.12.22., 74. o.

(11) HL L 316., 2001.12.1., 5. o.

(12) HL L 192., 2002.7.20., 27. o.

(13) HL L 306., 2003.11.22., 1. o.

(14) HL L 192., 1996.8.2., 19. o.

(15) HL L 10., 2006.1.14., 16. o.

(16) HL L 328., 2006.11.24., 14. o.

(17) HL L 56., 2008.2.29., 4. o.

(18) HL L 201., 2008.7.30., 29. o.

(19) HL L 209., 2005.8.11., 1. o.